Diari Oficial de la Generalitat Valenciana


Sumari del DOGV 3202, del 12-03-1998 (1998/1546)

Notificació de la Resolució de 22 de desembre de 1997, del director general de Salut Pública, recaiguda en l'expedient Z0084/97.
--------------------------------------------------------------------------------------------------------------------------------

### Dades del document

Número de DOGV
:   3202

Data del DOGV
:   12-03-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/1546


Organisme emissor
:   Conselleria de Sanitat

Tipus de document
:   Anunci

Notificació de la Resolució de 22 de desembre de 1997, del director general de Salut Pública, recaiguda en l'expedient Z0084/97. [1998/C1546]
  
Com que no ha estat possible notificar a la persona interessada de manera personal i directa la resolució del director general de Salut Pública de 22 de desembre de 1997, recaiguda en l'expedient Z0084/97, es publica en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 17 de febrer de 1998.- El director general de Salut Pública: Francisco J. Bueno Cañigral.
  
"Vist l'expedient sancionador Z0084/97, instruït per la Direcció Territorial de Sanitat d'Alacant a La Bodeguilla, CB, amb domicili al carrer Alameda, 16 de Benidorm, i el recurs ordinari que aquesta va presentar contra la resolució de la direcció territorial de data 26.03.97, en resulten els següents:
  
Fets
  
Primer
  
L'expedient s'inicià com a conseqüència de la inspecció practicada el dia 26 d'agost de 1996 pels inspectors pertanyents a l'àrea de salut número 15 de Benidorm a l'establiment CCT La Bodeguilla que La Bodeguilla CB té en explotació comercial al carrer Alameda, 16, de la localitat de Benidorm, en la qual es comprovà, com consta en acta, que:
  
- Presència d'aliments (croquetes, xoriços...) damunt de la vitrina del taulell, sense protecció.
  
Segon
  
Tramitat l'expedient amb el compliment de tots els tràmits i les garanties legals i reglamentàries es dicta una resolució de data 26 de març de 1997, notificada el 2 d'abril de 1997, en la qual s'estimen infringits els articles 35.a.1 de la Llei 14/86, General de Sanitat, l'article 2.1.1 del Reial Decret 1.945/1983, de 22 de juny, així com l'article 16.9 del Reial Decret 2.817/1983, de 13 d'octubre, Reglamentació Tecnicosanitària de Menjadors Col·lectius.
  
I en conseqüència imposa a La Bodeguilla, CB, una sanció pecuniària de trenta mil pessetes (30.000 PTA), d'acord amb l'article 36 de la Llei 14/1986, de 25 d'abril, General de Sanitat, i l'article 9 del Decret 44/1992, de 16 de març, del Govern Valencià.
  
Tercer
  
Contra aquesta resolució la interessada interposa un recurs ordinari en el qual sol·licita la reducció de la sanció imposada, segons les al·legacions següents:
  
- Es tracta d'una petita empresa familiar a la qual representa un perjudici una sanció de 30.000 pessetes, quan els fets es produïren sense mala fe, i com que no ha estat mai sancionada aquesta empresa.
  
Davant d'aquests fets, són de consideració els següents:
  
Fonaments de dret
  
Primer
  
La competència d'aquesta direcció general té el seu suport legal en l'article 20 del Decret 33/1997, de 21 de febrer, pel qual s'aprova el Reglament Orgànic i Funcional de la Conselleria de Sanitat, i en l'article 9 del Decret 44/1992, de 16 de març, del Govern Valencià, de competència sancionadora en infraccions sanitàries, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
Les al·legacions de la persona interessada no són estimables ja que no desvirtuen els fets sancionats, els quals infringeixen l'esmentat article 16.9 del Reial Decret 2.817/1983, de 13 d'octubre.
  
Vistos els preceptes legals esmentats i altres generals d'aplicació pertinent, resolc:
  
Desestimar el recurs ordinari presentat per La Bodeguilla, CB, contra la resolució de la Direcció Territorial de Sanitat d'Alacant.
  
Contra aquesta resolució, que posa fi a la via administrativa, s'hi pot interposar un recurs contenciós administratiu en el termini de dos mesos, comptadors des de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb el que disposa l'article 110.3 de la Llei de Règim Jurídic de les Administracions Públiques i del Procediment Administratiu Comú, la interposició d'aquest recurs contra actes que posen fi a la via administrativa requerirà la comunicació prèvia a l'òrgan que dictà l'acte impugnat.